Albert Güell i Juanola (Barcelona, 1964) Màster d'Educació i TIC (e-learning), graduat en Humanitats (UOC) i titulat com a especialista en Mitjans Audiovisuals (EMAV).Escriu narrativa, crea i edita projectes editorials; com a dissenyador tecnopedagògic desenvolupa entorns educatius en línia per a museus, fundacions, empreses i institucions educatives. La fotografia forma part del seu procés creatiu i sovint fa sèries fotogràfiques relacionades amb allò que està escrivint. D’altra banda, durant molts anys va treballar en produccions audiovisuals, publicitat, mitjans de comunicació i editorials en l’àmbit de la direcció comercial. Ha publicat una quinzena d'obres entre les que es poden destacar L'ull de Bronze (2011, Premi Ribera d'Ebre 2010), Que dius que què? (2016) i No volia escriure aquest llibre (2017).